KOMMISSIONENS FORORDNING (EF) Nr. 132/1999 af 21. januar 1999 om ændring af forordning (EF) nr. 2630/97 om gennemførelsesbestemmelser til Rådets forordning (EF) nr. 820/97 for så vidt angår mindstekrav til den kontrol, der skal foretages i forbindelse med ordningen for identifikation og registrering af kvæg (EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter (1), særlig artikel 10, litra d), og
ud fra følgende betragtninger:
I Kommissionens forordning (EF) nr. 2630/97 (2) fastsættes gennemførelsesbestemmelser til forordning (EF) nr. 820/97 for så vidt angår mindstekrav til den kontrol, der skal foretages i forbindelse med ordningen for identifikation og registrering af kvæg;
i Kommissionens forordning (EØF) nr. 3887/92 (3), senest ændret ved forordning (EF) nr. 1678/98 (4), fastsættes gennemførelsesbestemmelser for det integrerede system for forvaltning og kontrol af visse EF-støtteordninger;
for at samarbejdet mellem de kompetente kontrolmyndigheder inden for kvægsektoren kan blive effektiv, er det vigtigt at sikre fremsendelsen af eksemplarer af rapporter, der er udarbejdet som følge af kontrol i henhold til forordning (EF) nr. 2630/97, når de har registreret overtrædelser af forordning (EF) nr. 820/97, til de myndigheder, der har ansvaret for anvendelsen af forordning (EØF) nr. 3887/92;
de i denne forordning fastsatte foranstaltninger er i overensstemmelse med udtalelse fra Komitéen for Den Europæiske Udviklings- og Garantifond for Landbruget -
UDSTEDT FØLGENDE FORORDNING:
Artikel 1
I artikel 2 i forordning (EF) nr. 2630/97 indsættes som stk. 6:
»6. De i stk. 5 nævnte rapporter skal, når de har konstateret overtrædelser af forordning (EF) nr. 820/97, straks sendes til de myndigheder, der har ansvaret for anvendelsen af forordning (EØF) nr. 3887/92.«
Artikel 2
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. januar 1999.